Prevozi bolnikov na dializo

Pojasnilo DURS, št. 4230-401/2010-2, 29. 11. 2010

Po pojasnilu SURS spada storitev prevoza dializnih bolnikov z reševalnim vozilom v šifro SKD: Q/86.909. V zvezi s priznavanjem oprostitve iz 15. točke prvega odstavka 42. člena ZDDV-1 ni pomembno, ali je bolnik v takem stanju, da potrebuje prevoz z reševalnim prevozom ali ne, ampak da je prevoz opravljen z reševalnim vozilom. Tako je storitev prevoza dializnih bolnikov z reševalnim vozilom v skladu s 15. točko prvega odstavka 42. člena ZDDV-1 oproščena plačila DDV.

Storitev prevoza dializnih bolnikov z navadnim osebnim avtomobilom, pri čemer se cena prevoza zaračunava glede na prevožene kilometre, spada v šifro SKD: H/49.391 – Medkrajevni in drug cestni potniški promet. V tem primeru oprostitev plačila DDV v skladu s 15. točko prvega odstavka 42. člena ZDDV-1 ni mogoča.